open-index/open-wikipedia-markdown huggingface dataset:
الیہ یرد

قرآن کریم کے تیس پاروں میں سے 25 ویں پارے کا نام جو قرآن کریم کی 41 ویں سورۃ حم السجدہ کی آیت نمبر 47 سے لے کر آخری آیت 54 اور 42 ویں سورۃ الشوریٰ کی مکمل 53 آیات اور 43 ویں سورۃ الزخرف کی مکمل 89 آیات اور 44 ویں سورۃ الدخان کی مکمل 59 آیات اور 45 ویں سورۃ الجاثیہ کی مکمل 37 آیات پر مشتمل ہے لہزا یہ پارہ کل 246 آیات پر مشتمل ہے اور اس کے بیس 20 رکوع ہیں۔

## مکمل فہرست

زمرہ:قرآن کے پارے
تبارك الذی

قرآن کریم کے تیس پاروں میں سے 29 ویں پارے کا نام جو قرآن کریم کی 67 ویں سورۃ الملک کی مکمل 30 آیات اور 68 ویں سورۃ القلم کی مکمل 52 آیات اور 69 ویں سورۃ الحاقہ کی مکمل 52 آیات اور 70 ویں سورۃ المعارج کی مکمل 44 آیات اور 71 ویں سورۃ سورہ نوح کی مکمل 28 آیات اور 72 ویں سورۃ الجن کی مکمل 28 آیات اور 73 ویں سورۃ المزمل کی مکمل 20 آیات اور 74 ویں سورۃ المدثر کی مکمل 56 آیات اور 75 ویں سورۃ القیامہ کی مکمل 40 آیات اور 76 ویں سورۃ الدہر کی مکمل 31 آیات اور 77 ویں سورۃ المرسلات کی مکمل 50 آیات پر مشتمل ہے لہزا یہ پارہ کل 431 آیات پر مشتمل ہے اور اس کے بائیس 22 رکوع ہیں۔

## مکمل فہرست

زمرہ:قرآن کے پارے
قد سمع اللہ

قرآن کریم کے تیس پاروں میں سے 28 ویں پارے کا نام جو قرآن کریم کی 58 ویں سورۃ المجادلہ کی مکمل 22 آیات اور 59 ویں سورۃ الحشر کی مکمل 24 آیات اور 60 ویں سورۃ الممتحنہ کی مکمل 13 آیات اور 61 ویں سورۃ الصف کی مکمل 14 آیات اور 62 ویں سورۃ الجمعہ کی مکمل 11 آیات اور 63 ویں سورۃ المنافقون کی مکمل 11 آیات اور 64 ویں سورۃ التغابن کی مکمل 18 آیات اور 65 ویں سورۃ الطلاق کی مکمل 12 آیات اور 66 ویں سورۃ التحریم کی مکمل 12 آیات پر مشتمل ہے لہزا یہ پارہ کل 137 آیات پر مشتمل ہے اور اس کے بیس 20 رکوع ہیں۔

## مکمل فہرست

زمرہ:قرآن کے پارے
حم

قرآن کریم کے تیس پاروں میں سے 26 ویں پارے کا نام جو قرآن کریم کی 46 ویں سورۃ الاحقاف کی مکمل 35 آیات اور 47 ویں سورۃ سورہ محمد کی مکمل 38 آیات اور 48 ویں سورۃ الفتح کی مکمل 29 آیات اور 49 ویں سورۃ الحجرات کی مکمل 18 آیات اور 50 ویں سورۃ سورہ ق کی مکمل 45 آیات اور 51 ویں سورۃ الذاریات کی ابتدائی 30 آیات پر مشتمل ہے لہزا یہ پارہ کل 195 آیات پر مشتمل ہے اور اس کے اٹھارہ 18 رکوع ہیں۔

## مکمل فہرست

زمرہ:قرآن کے پارے
قال فما خطبکم

قرآن کریم کے تیس پاروں میں سے 27 ویں پارے کا نام جو قرآن کریم کی 51 ویں سورۃ الذاریات کی آیت نمبر 31 سے لے کر آخری آیت 60 اور 52 ویں سورۃ الطور کی مکمل 49 آیات اور 53 ویں سورۃ النجم کی مکمل 62 آیات اور 54 ویں سورۃ القمر کی مکمل 55 آیات اور 55 ویں سورۃ الرحمٰن کی مکمل 78 آیات اور 56 ویں سورۃ الواقعہ کی مکمل 96 آیات اور 57 ویں سورۃ الحدید کی مکمل 29 آیات پر مشتمل ہے لہزا یہ پارہ کل 399 آیات پر مشتمل ہے اور اس کے بیس 20 رکوع ہیں۔

## مکمل فہرست

زمرہ:قرآن کے پارے
عم

قرآن کریم کے تیس پاروں میں سے 30 ویں پارے کا نام جو قرآن کریم کی 78 ویں سورۃ النباء مکمل 40 آیات اور 79 ویں سورۃ النازعات مکمل 46 آیات اور 80 ویں سورۃ عبس مکمل 42 آیات اور 81 ویں سورۃ التکویر مکمل 29 آیات اور 82 ویں سورۃ الانفطار مکمل 19 آیات اور 83 ویں سورۃ المطففین مکمل 36 آیات اور 84 ویں سورۃ الانشقاق مکمل 25 آیات اور 85 ویں سورۃ البروج مکمل 22 آیات اور 86 ویں سورۃ الطارق مکمل 17 آیات اور 87 ویں سورۃ الاعلیٰ مکمل 19 آیات اور 88 ویں سورۃ الغاشیہ مکمل 26 آیات اور 89 ویں سورۃ الفجر مکمل 30 آیات اور 90 ویں سورۃ البلد مکمل 20 آیات اور 91 ویں سورۃ الشمس مکمل 15 آیات اور 92 ویں سورۃ اللیل مکمل 21 آیات اور 93 ویں سورۃ الضحیٰ مکمل 11 آیات اور 94 ویں سورۃ الم نشرح مکمل 8 آیات اور 95 ویں سورۃ التین مکمل 8 آیات اور 96 ویں سورۃ العلق مکمل 19 آیات اور 97 ویں سورۃ القدر مکمل 5 آیات اور 98 ویں سورۃ البینہ مکمل 8 آیات اور 99 ویں سورۃ الزلزال مکمل 8 آیات اور 100 ویں سورۃ العادیات مکمل 11 آیات اور 101 ویں سورۃ القارعہ مکمل 11 آیات اور 102 ویں سورۃ التکاثر مکمل 8 آیات اور 103 ویں سورۃ العصر مکمل 3 آیات اور 104 ویں سورۃ الھمزہ مکمل 9 آیات اور 105 ویں سورۃ الفیل مکمل 5 آیات اور 106 ویں سورۃ قریش مکمل 4 آیات اور 107 ویں سورۃ الماعون مکمل 7 آیات اور 108 ویں سورۃ الکوثر مکمل 3 آیات اور 109 ویں سورۃ الکافرون مکمل 6 آیات اور 110 ویں سورۃ النصر مکمل 3 آیات اور 111 ویں سورۃ اللھب مکمل 5 آیات اور 112 ویں سورۃ الاخلاص کی مکمل 4 آیات اور 113 ویں سورۃ الفلق کی مکمل 5 آیات اور 114 ویں سورۃ الناس مکمل 6 آیات پر مشتمل ہے لہزا یہ پارہ کل 564 آیات پر مشتمل ہے اور اس کے انتالیس 39 رکوع ہیں۔

زمرہ:قرآن کے پارے
زمرہ:اسلامی اصطلاحات
زمین کی تاریخ

زمین کی تاریخ میں وہ عوامل شامل ہیں جو زمین کے بننے سے لے کر آج تک رونما ہوئے ہیں۔ زمین کی عمر اس کائنات کی عمر کا ایک تہائی ہے۔ زمین پر زندگی کے آثار 3.7 ارب سال پرانے ہیں۔

زمرہ:ارضیاتی نظریات
زمرہ:تاریخی ارضیات
زمرہ:تقویم ارضی
زمرہ:زر اشتراک درکار مواد کے روابط پر مشتمل صفحات
زمرہ:زمین
زمرہ:صوتی مضامین
زمرہ:عالمی تاریخ
زمرہ:ویکی ڈیٹا سے مختلف مختصر وضاحت
مختاراں مائی

**مختاراں مائی** (اصل نام 'مختاراں بی بی') جو تتلہ قبیلے سے تعلق رکھتی تھی۔ مختاراں مائی کو پاکستان کے پنجاب کے گاؤں میرانوالہ کی پنچایت کے حکم پر 2002ء میں زنا بالجبر کا نشانہ بنایا گیا۔ انسدادِ دہشت گردی کی عدالت نے چھ افراد کو اس الزام میں موت کی سزا سنائی۔ عدالت عالیہ لاہور نے عدم ثبوت کی بنا پر پانچ ملزمان کو رہا کر دیا اور ایک کی سزا عمر قید میں تبدیل کر دیا۔ بعد میں عدالت عظمی پاکستان (جسٹس ثاقب نثار)نے اس فیصلہ کو برقرار رکھا۔
واضح رہے کہ رہا ہونے والے پانچ افراد اب تک سات سال کی سزا کاٹ چکے ہیں۔
عدالت کے فیصلہ پر پاکستان کی "انسانی حقوق" انجمان نے مایوسی کا اظہار کیا۔

مختاراں کے زنا کا شکار ہونے کے بعد اس واقعہ کے خلاف مختلف تنظیموں نے انصاف کے لیے مہم چلائی اور مختاراں کو مجرموں کو سزا دلوانے کے لیے کوشش پر سراہا گیا۔ مگر آج اس کے تمام ملزمان موت کی سزا نہ پاسکے کیونکہ مستی والوں عدلیہ میں کافی اثر رسوخ ہے پھر بھی مغربی ممالک نے پاکستان میں خواتین کے حقوق کے نام پر مختاراں مائی کی زبردست پزیرائی کی۔

وہ جنوبی پنجاب کے ضلع مظفر گڑھ کے ایک دور افتادہ گائوں میرانوالہ سے تعلق رکھنے والی ناخواندہ دیہاتی عورت تھی۔ زندگی کی بیس سے زائد بہاریں دیکھ چکی تھی۔ اُسے تین سال پہلے طلاق ہوئی تھی اور وہ اپنے والدین کے ساتھ رہ رہی تھی۔ اس علاقے میں مستی قبیلہ سب سے طاقت ور تھا۔ مائی کا تعلق بے زمین گجر خاندان سے تھا۔ اُس کے چھوٹے بھائی، شکور کو مستی قبیلے کے چار افراد نے جنسی تشدد کا نشانہ بنایا تھا۔ مزید قہر یہ کہ مستیوں نے اُسی مظلوم لڑکے پر کیس بنا دیا۔ انھوں نے اپنی بہن، سلمیٰ جس کی عمر لڑکے سے دگنا زیادہ تھی، کو اس کے ساتھ بند کر دیا اور اُن پر ناجائز تعلقات کا الزام لگایا۔ یہ کاروکاری کا کیس تھا۔ اُسی روز مستی قبیلے کے جرگے نے فیصلہ سنایا کہ چونکہ مائی کے بھائی نے مستی قبیلے کی لڑکی کے ساتھ ناجائز تعلقات قائم کیے تھے، اس لیے مائی کو مستی قبیلے کے چار افراد اُسی وقت ریپ کریں گے۔ اس نے مزاحمت کی لیکن اُسے گھسیٹ کر باہر ایک کمرے میں لے جایا گیا جہاں جرگے کے شرکا بیٹھے ہوئے تھے۔ کمرے میں لے جاکر چار افراد نے مائی کے ساتھ اجتماعی زیادتی کی۔ اس واقعے سے علاقے میں دہشت پھیل گئی۔ مائی کے اپنے خاندان نے چھ دن تک سوچا کہ کیا وہ اس جرم کی رپورٹ درج کرائیں یا نہ کرائیں؟ پھر مائی کی والدہ نے قدم آگے بڑھایا۔ جو بھی ہو، وہ پولیس کے پاس جائیں گے۔https://www.google.com/amp/s/jang.com.pk/amp/890126

## حوالہ جات

زمرہ:1972ء کی پیدائشیں
زمرہ:اجتماعی زیادتی
زمرہ:بقید حیات شخصیات
زمرہ:پاکستان میں عصمت دری
زمرہ:پاکستانی سنی
زمرہ:پاکستانی فعالیت پسند برائے حقوق نسواں
زمرہ:پاکستانی متاثرین جرم
زمرہ:پنجابی شخصیات
زمرہ:خواتین کے خلاف تشدد کے واقعات
زمرہ:ضلع مظفرگڑھ کی شخصیات
زمرہ:نسائیت پسند پاکستانی
زمرہ:نسائیت پسند مسلمان
زمرہ:پاکستان میں اجتماعی عصمت دری
زمرہ:مظفرگڑھ کی شخصیات
زمرہ:پاکستانی خواتین
زمرہ:بیسویں صدی کی پاکستانی خواتین
زمرہ:اکیسویں صدی کی پاکستانی خواتین
زمرہ:ویکی منصوبہ پاکستان کے مضامین
زمرہ:خواتین
جامع فیروز اللغات اردو

اردو سے اردو لغت جو فیروز سنز (پرائیویٹ) لمیٹڈ کے زیر اہتمام شائع ہوئی ہے اور جسے الحاج مولوی فیروزالدین نے مرتب کیا۔ یہ ضخیم اردو لغت سوا لاکھ کے قریب قدیم و مروجہ الفاظ، مرکبات، مشتقات، محاورات، ضرب الامثال نیز جدید علمی، ادبی اور فنی اصطلاحات پر مشتمل ہے۔

## ترتیب و تدوین
اس اردو لغت کی ترتیب و تدوین میں مندرجہ ذیل امور کو پیش نظر رکھا گیا۔

#- حتی الامکان اردو زبان کے تمام متداول الفاظ، محاورات، ضرب الامثال اور جدید علمی، ادبی، سائنسی اور تکنیکی اصطلاحات درج کر دی گئی ہیں۔
#- صرف وہ متروک الفاظ و محاورات شامل کیے گئے ہیں جن کا اگرچہ چلن نہیں، مگر قدیم کتابوں میں پائے جاتے ہیں، انھیں "ق" کی علامت سے واضح کیا گیا ہے۔

## بیرونی روابط
* ڈاؤن لوڈ فیروز الغات

زمرہ:اردو لغات

زمرہ:اردو کتب
زمرہ:اردو دائرۃ المعارف
زمرہ:اردو غیر افسانوی ادب
انوار التنزیل و اسرار التاویل

**تفسیر بیضاوی** قاضی امام ناصر الدین ابو سعید عبد اللہ بن عمر بیضاوی المعروف امام بیضاوی685ھ کی تصنیف ہے جس کا اصل نام "انوار التنزیل و اسرار التاویل" ہے۔
تفسیر بیضاوی، جو "انوار التنزیل و اسرار التأویل" کے نام سے معروف ہے، امام شیخ الاسلام قاضی القضاة ناصر الدین بیضاوی (وفات 685 ہجری) کی تصنیف ہے۔ یہ تفسیر اہل سنت کے ہاں ایک اہم اور مقبول کتاب سمجھی جاتی ہے، کیونکہ اس میں مختلف تفاسیر کے کمالات کو یکجا کیا گیا ہے۔

## خصوصیات

1. جامعیت:

یہ تفسیر اقوالِ مفسرین کو جامع انداز میں پیش کرتی ہے اور ان کا خلاصہ بیان کرتی ہے۔

2. آسان اور واضح انداز:

اس کی عبارت نہایت سادہ، مختصر اور آسان فہم ہے، جو طلبہ اور علما دونوں کے لیے یکساں مفید ہے۔

3. مدارس میں مقبولیت:

یہ تفسیر کئی صدیوں تک دینی مدارس میں، خاص طور پر مصر کے جامعہ ازہر اور تیونس کی جامعہ زیتونہ میں، پڑھائی جاتی رہی۔

4. تفسیر بالرائے:

یہ اہل سنت و الجماعت کے ہاں تفسیر بالرائے کی بہترین کتب میں سے ایک ہے، جس میں منطقی اور عقلی دلائل کے ساتھ مسائل کی وضاحت کی گئی ہے۔

اہمیت:

تفسیر بیضاوی اسلامی دنیا میں ہندوستان سے لے کر مغرب تک نہایت مقبول رہی ہے اور کئی علما نے اس پر شروحات اور حواشی لکھے ہیں۔ یہ اپنی جامعیت، وضاحت اور اعتدال کی وجہ سے تفسیر کے میدان میں ایک ممتاز مقام رکھتی ہے۔

## حوالہ جات

زمرہ:اسلام سے متعلق کتابیں
زمرہ:تراجم قرآن
زمرہ:تفسیری کام
زمرہ:سنی تفاسیر
زمرہ:عربی تفاسیر قرآن
زمرہ:مقالے جن میں عربی زبان کا متن ہے
بیلسٹک میزائل

** بیلسٹک میزائل** (ballistic missile) ایسا میزائل ہوتا ہے جو سب سے پہلا راکٹ کی طرح زمینی کرہء ہوائی سے باہر نکلتا ہے اور وہاں سے اپنے ہدف کو نشانہ بناتا ہے۔ کروز میزائل کے مقابلے میں بیلسٹک میزائلوں کو ایک یا ایک سے زائد ہدف کے لیے روانہ کیا جا سکتا ہے۔ ان کی بنیادی اقسام میں شارٹ رینج، میڈیم رینج، انٹرمیڈیٹ رینج اور بین البراعظمی رینج شامل ہیں۔ پاکستان کے پاس غوری II ایک میڈیم رینج بلیسٹک میزائل ہے، جس کی رینج 2000کلومیٹر ہے۔ اس کے علاوہ ابابیل میزائل ہے جو زیادہ طاقتور ہے، شاہین 3 آواز سے 18 گنا تیز سب سے تیز رفتار پاکستانی میزائل ہے

بیلسٹک میزائل کے لیے راکٹ انجن استعمال کیا جاتا ہے، جو سب سے پہلے اس میزائل کو زمینی کرہء ہوائی سے باہر نکالتا ہے۔ یوں اس میزائل کو ہوا کی رگڑ کا سامنا کرنا نہیں پڑتا۔ انتہائی اوپر پہنچانے کے بعد اسے دوبارہ زمین کی جانب روانہ کیا جاتا ہے اور زمینی تجاذبی کشش کی وجہ سے یہ انتہائی رفتار حاصل کر لیتا ہے۔
تصغیر|ایستادہ|دائیں
بیلسٹک میزائل زیادہ تر روایتی کے علاوہ غیر روایتی یعنی جوہری ہتھیار بھی لے جا سکتے ہیں اور یہ بیک وقت کئی مقامات کو نشانہ بنانے کے لیے بھی استعمال ہوتے ہیں۔ بلیسٹک میزائل کروز‍ میزائلوں کی طرح ہدف کو انتہائی ٹھیک ٹھیک نشانہ تو نہیں بنا سکتے اس کے باوجود خاصی درستی سے ہدف تک پہنچ سکتے ہیں۔

## حوالہ جات
* 

زمرہ:عسکری علم
قذائفی صواریخ
زمرہ:قذفیات
زمرہ:خودکار گاڑیاں
زمرہ:جرمن ایجادات
زمرہ:چینی ایجادات
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مطابقت رکھنے والی مختصر تفصیل
ہمبار

یکساں کمیتی عدد (وزن) رکھنے والے نویدات (nuclides) کو آپس میں ایک دوسرے کا ہمبار (ہم بار) کہا جاتا ہے یعنی وہ عناصر کہ جن کے نوینہ (nucleon) کی تعداد تو برابر ہو لیکن ان کے جوہری عدد ایک دوسرے سے مختلف ہوں۔ بار کا لفظ اردو میں فارسی زبان سے آیا ہے جس کے معنی وزن یا بوجھ کے ہوتے ہیں اور nucleon ہی سے کسی جوہر کا وزن یا بوجھ یا کمیتی عدد متعین کیا جاتا ہے اس لیے یہاں ہم + جاء (iso + tope) کی مناسبت سے جاء کی جگہ وزن یعنی بار کا لاحقہ استعمال کر کہ ہمبار کا لفظ اختیار کیا جاتا ہے جبکہ انگریزی میں ان کو isobar کہا جاتا ہے جہاں bar کا لفظ یونانی سے آیا ہے اور وزن یا بوجھ کے ہی معنوں میں ہے؛ لیکن bar کا لفظ، تلفظ میں اردو کے بار سے مماثل ہونے کے باوجود الگ لسانیاتی مآخذ رکھتا ہے۔ 

زمرہ:نویاتی کیمیا
زمرہ:نویاتی طبیعیات
زمرہ:ویکی ڈیٹا سے مختلف مختصر وضاحت
شمس الحق عظیم آبادی

امام **ابو الطیب شمس الحق بن امیر علی بن مقصود علی بن مولانا غلام حیدر صدیقی عظیم آبادی** (18 جولا‎ئی 1857ء - 21 مارچ 1911ء)، جو **شمس الحق عظیم آبادی** کے نام سے بھی جانے جاتے ہیں، برصغیر کے ایک مشہور عالم، مجتہد و محدث تھے۔

## ابتدائی اور پیشہ وارانہ زندگی
شمس الحق عظیم آبادی 1273ھ / 1857ء کو عظیم آباد، پٹنہ میں پیدا ہوئے۔ ان کا شمار سید نذیر حسین محدث دہلوی اور شیخ حسین بن محسن یمانی کے خاص تلامذہ میں ہوتا ہے۔ وہ اہل حدیث مسلک کے اکابر علما میں نمایاں مقام کے حامل تھے۔ ان کی تصانیف حدیث سے پورے عالم اسلام نے استفادہ کیا اور حدیث کا کوئی طالب علم ان کی خدمات سے مستغنی نہیں رہ سکتا۔ شمس الحق عظیم آبادی پہلے عالم ہیں جنھوں نے حدیث کی مشہور عام کتاب ’’ سنن دارقطنی ‘‘ کو پہلی مرتبہ تدوین نو اور اپنی شرح کے ساتھ شائع کیا۔ ان کی مشہور تصانیف میں ’’ غایۃ المقصود شرح سنن ابی دادو ‘‘، ’’ عون المعبود علی سنن ابی داود ‘‘، ’’ التعلیق المغنی شرح سنن الدارقطنی ‘‘، ’’ رفع الالتباس عن بعض الناس ‘‘ اور ’’ اعلام اھل العصر باحکام رکعتی الفجر ‘‘ وغیرہ شامل ہیں۔

امام شمس الحق عظیم آبادی کے نامور شاگردوں میں علامہ شرف الحق محمد اشرف ڈیانوی، علامہ ابو القاسم سیف بنارسی، علامہ ابو سعید شرف الدین دہلوی، شیخ عبد الحفیظ الفاسی المراکشی، شیخ صالح بن ابراہیم بن رشید المحیمید، قاضی صالح بن عثمان نجدی، مولانا احمد اللہ محدث دہلوی وغیرہم شامل ہیں۔

ان کی زندگی کا بیشتر حصہ پٹنہ کے اطراف میں واقع ایک بستی ڈیانواں میں گذرا اسی لیے انھیں ’’ محدث ڈیانوی ‘‘ بھی کہا جاتا ہے اور وہ ڈیانوی کی صفت نسبتی سے بھی معروف ہیں۔

## وفات
شمس الحق عظیم آبادی کی وفات مارچ 1911ء / 1329ھ کو ڈیانواں میں ہوئی۔ شیخ محمد عزیر شمس نے ’’ حیاۃ المحدث شمس الحق و اعمالہ ‘‘ اور ’’ مولانا شمس الحق عظیم آبادی حیات و خدمات ‘‘ کے عنوان سے ان کے حالات لکھے ہیں۔ جبکہ محمد تنزیل الصدیقی الحسینی نے اپنے کتابی سلسلے ’’ الانتقاد ‘‘ کا پہلا شمارہ خاص امام شمس الحق عظیم آبادی پر نکالا ہے ۔

## حوالہ جات

زمرہ:1857ء کی پیدائشیں
زمرہ:1911ء کی وفیات
زمرہ:انیسویں صدی کے ہندوستانی فلسفی
زمرہ:بھارت کے سنی علما
زمرہ:بھارتی مسلم شخصیات
زمرہ:پٹنہ کے مصنفین
زمرہ:بھارتی سلفی
زمرہ:اثری شخصیات
زمرہ:اہل حدیث شخصیات
ان گائیڈڈ بم

**ان گائیڈڈ بم** یا ثقلی بم (gravity bomb) ایسا گولہ ہوتا ہے جو اپنے نشانے پر کشش ثقل کے تحت گرتا ہے اور اسی وجہ سے اس کو ثقلی گولہ بھی کہتے ہیں۔ اس قسم کے گولے عام طور پر ہوائی جہاز کے ذریعے سے گرائے جاتے ہیں اور (اپنی راہ کے تعین کے لیے) بلا کسی راہنما نظام کے محض زمین کی کشش سے اپنے ہدف پر گرتے ہیں اور اپنی مسافت کے دوران میں بیلسٹکس ٹراجیکٹری پر سفر کرتے ہیں۔

زمرہ:گولے
زمرہ:ویکی ڈیٹا سے مطابقت رکھنے والی مختصر تفصیل
زمرہ:دھماکہ خیز اسلحات
زمرہ:فضائی بمباری
زمرہ:فضائی محاربہ
راس الحرب

راس الحرب (جمع: رُوُوس الحرب / انگریزی: warhead) حرب میں استعمال کیے جانے والے ہتھیاروں کے دھماکا خیز مواد سے بنے ہوئے سر (راس) ہوتے ہیں، بالکل ایسے ہی جیسے قدیم محارب میں نیزے کی بھال یا تیر کی انی پر آگ سے جلتے کپڑے وغیرہ لپیٹے جاتے تھے اسی طرح آج کل پرتاب (rocket)، صاروخ وغیرہ کے سر پر دھماکا خیز مواد بھر دیا جاتا ہے اور اسی وجہ سے اس کے لیے راس (head) + حرب (war) کی اصطلاح اختیار کی جاتی ہے یعنی ---- ہتھیاروں کے دھماکا خیز سر ---- سے مراد لی جاتی ہے۔

زمرہ:دھماکہ خیز اسلحات
زمرہ:گولہ بارود
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
گوانتانمو کھاڑی

frame|بائیں|Aerial view of Guantánamo Bay
**خلیج گوانتانمو** کیوبا کے جنوب مشرقی حصہ گوانتانمو صوبہ میں واقع ہے۔ یہ جنوبی کونے ) میں سب سے بڑی بندرگاہ ہے جو نشیب پہاڑیوں میں گھری ہے جو اسے عقبی علاقوں سے تحفظ فراہم کرتی ہیں۔

1903ء سے خلیج کے جنوبی حصہ پر امریکی فوج قابض ہے جس کا بیان ہے کہ علاقہ ہمیشہ کے لیے اس کے پاس ٹھیکے پر ہے۔ کیوبا اس دعوے کو تسلیم نہیں کرتا مگر طاقتور امریکا سے واپس لینے سے قاصر ہے۔

زمرہ:کیوبا
زمرہ:کیوبا کی خلیجیں
زمرہ:ہسپانوی امریکی جنگ
زمرہ:کامنز زمرہ جس کا ربط ویکی ڈیٹا پر ہے
زمرہ:کیوبا ریاستہائے متحدہ تعلقات
زمرہ:ویکی ڈیٹا سے مطابقت رکھنے والی مختصر تفصیل
زمرہ:خلیجیں
زمرہ:گوانتانامو صوبہ
زمرہ:گوانتانامو
زمرہ:بحر اوقیانوس
زمرہ:شمالی امریکہ کی خلیجیں
زمرہ:جغرافیہ کیوبا
مصابیح السنہ

احادیث کے اس مجموعہ کے مولف پانچویں اور چھٹی صدی ہجری کے نامور محدث ابو محمد حسین بن مسعود بن محمد الفرا البغوی ہیں۔ ان کی کنیت ابو محمد، لقب فراء (کیونکہ پوستین کی تجارت کرتے تھے)۔ ہرات و سرخس کے درمیان ایک بستی بَغو کے رہنے والے تھے اس لیے بغوی کہلاتے ہیں۔ خواب میں نبی ﷺ نے فرمایا کہ تُو نے میری سنت زندہ کی، اللہ تجھے زندہ رکھے لہذا خطاب محی السنتہ ہے، بغوی فقہ میں قاضی حسین بن محمد کے شاگرد ہیں۔قاضی حسین کا اجل شوافع میں شمارہوتا ہے۔حدیث میں بغوی نے ابو الحسن داؤدی کی شاگردی اختیار کی۔ابو الحسن داؤدی کا نام عبد الرحمن بن محمد ہے۔یہ محدثین کے ضمرہ میں داخل ہیں۔ان کے علاوہ بغوی نے یعقوب بن احمدصیرنی 'علی بن یوسف جوینی اور دوسرے محدثین سے استفادہ کیا۔
بغوی کو تین چیزوں میں مہارت اور کمالحاصلتھا۔وہ محدث بھی تھے اور اس کے ساتھ فقیہ اور مفسربھی۔تمام عمر تصنیف و تالیف اور قرآن و حدیث اور فقہ کے درس میں مشغول رہے۔درس ہمیشہ با وضو دیتے تھے۔زہد و قناعت کی زندگی تھی ,قائم الیل اور صائم النہار تھے۔افطار کے وقت خشک روٹی کو کا فی سمجھتے۔جب لوگوں نے بہت اصرار کیا اور کہا کہ خشک روٹی کھانے سے دماغ میں خشکی آجائے گی تو سالن کے طور زیتون کا تیل استعمال کر نے لگے۔
ہآپ شافعی المذہب ہیں۔ بڑے متقی عالم، زاہد اور تارک الدنیا بزرگ تھے، ہمیشہ روکھی روٹی یا زیتون و کشمش سے روٹی کھائی۔ اسی برس سے زیادہ عمر پا کر 516 ہجری میں مقام کرد میں وفات پائی۔ اپنے استاد قاضی حسین کے پہلو میں دفن ہوئے۔ آپ نے مصابیح السنتہ، شرح السنتہ، تفسیر معالم التنزیل، کتاب التہذیب، فتاوی بغوی وغیرہ کتب تصنیف فرمائیں۔مصابیح میں چار ہزار چار سو چوراسی(4484) حدیثیں ہیں۔جن مہں سے بخاری اور مسلم کی 2434 احادیث ہیں باقی 2050 حدیثیں سنن ابی داؤد اور ترمذی وغیرہ کی ہیں ۔

## حوالہ جات

زمرہ:سنی کتب احادیث
زمرہ:کتب اہل سنت
زمرہ:مجموعات احادیث
زمرہ:ویکی ڈیٹا سے مطابقت رکھنے والی مختصر تفصیل
کروز میزائل

کروز میزائل انتہائی تیز رفتار میزائل ہوتے ہیں۔ ایئر ڈیفنس سسٹم یا ریڈار کی جانب سے کروز میزائل کا پتا چلانا مشکل ہوتا ہے کیونکہ یہ زمین کی سطح کے اوپر بہت ہی کم بلندی پر پرواز کرتا ہے۔

کروز میزائل ایک ہدف کے لیے روانہ کیا جاتا ہے اور یہ اپنے ہدف کو ٹھیک ٹھیک نشانہ بنانے میں بلیسٹک میزائلوں سے زیادہ مؤثر سمجھا جاتا ہے۔

کروز میزائل ایک گائیڈڈ میزائل ہوتا ہے جو ایک مستقل رفتار سے اپنے ہدف کی جانب بڑھتا ہے اور انتہائی درست انداز سے اپنے ہدف کو نشانہ بنانے کی صلاحیت کا حامل ہوتا ہے۔

عموماﹰ اس کے لیے پلس جیٹ انجن، ریم جیٹ انجن یا سپریم جیٹ انجن استعمال کیے جاتے ہیں۔ عام حالات میں کروز میزائل فقط ایک ہتھیار کا حامل ہوتا ہے جو عموماﹰ روایتی یا غیر جوہری ہتھیار کی صورت میں ہوتا ہے۔

کروز میزائل تین طرح کے ہوتے ہیں۔
[تصغیر|امریکا [ٹوماہاک میزائل|ٹوماہاک کروز میزائل]]

پہلی قسم سب سانک کروز میزائل آواز کی رفتار یا اس سے کچھ کم رفتار سے فاصلہ طے کرتے ہیں۔ جیسے بابر میزائل، رعد میزائل وغیرہ

دوسری قسم سپر سانک میزائل کی ہے جو آواز کی رفتار سے تین گنا تیزی سے فاصلہ طے کرنے کی صلاحیت رکھتے ہیں۔ جیسے ابدالی میزائل، شاہین میزائل، ٹوماہاک کروز میزائل، براہموس میزائل وغیرہ۔
[تصغیر|[جرمنی|جرمن کروز میزائل]]

تیسری قسم ہائپر سپر سانک میزائل اس وقت دنیا کا سب سے تیز رفتار میزائل ہے جو آواز کی رفتار سے پانچ گنا تیزی سے فاصلہ طے کرنے کی صلاحیت رکھتا ہے جیسے غزنوی میزائل وغیرہ 

## حوالہ جات

## بیرونی روابط
* BrahMos Missile official website


زمرہ:میزائل کی اقسام
زمرہ:ویکی ڈیٹا سے مختلف مختصر وضاحت
وہب بن عبد مناف

وہب بن عبد مناف

ان کا شجرہ نسب یہ ہے
**وہب بن عبد مناف** بن زہرۃ بن کلاب بن مرۃ

آپ کا قبیلہ قریش تھا اور بنی زہرہ کے سرادار تھے قبل از اسلام۔

آپ جناب سرور کونین کے نانا تھے اور آپ کا لقب ابو کبشہ تھا اور جناب رسالتمآب کے ظہور کے بعد آپ کو لوگ ابن ابو کبشہ کہہ کر پکارتے تھے۔
والدہ ماجدہ کی طرف سے حضور  صلی اللہ علیہ و آلہ وسلم کا شجرہ نسب یہ ہے ۔
1۔ حضرت محمد  صلی اللہ علیہ و آلہ وسلم 
2۔ بن آمنہ 
3۔ بنت وہب
4۔ بن عبد مناف
5۔ بن زہرہ
6۔ بن کلاب 
7۔ بن مرہ
حضور علیہ الصلوۃ والسلام کے والدین کا نسب نامہ کلاب بن مرہ پر مل جاتا ہے اور آگے چل کر دونوں سلسلے ایک ہوجاتے ہیں، عدنان تک آپ کا نسب نامہ صحیح سندوں کے ساتھ باتفاق مؤرخین ثابت ہے اس کے بعد ناموں میں کچھ اختلاف ہے اور حضور  صلی اللہ علیہ و آلہ وسلم جب بھی اپنا نسب نامہ بیان فرماتے تھے تو عدنان ہی تک ذکر فرماتے تھے 
مگر اس پر تمام مورخین کا اتفاق ہے کہ عدنان حضرت اسماعیل علیہ السلام کی اولاد میں سے ہیں اور حضرت اسماعیل علیہ السلام حضرت ابراہیم علیہ السلام کے فرزند ارجمند ہیں ۔

## حوالہ جات

زمرہ:اسلاف صحابہ
زمرہ:بنو زہرہ

زمرہ:مسلمانوں کے شجرۂ نسب
زمرہ:چھٹی صدی کی عرب شخصیات
زمرہ:محمد بن عبد اللہ کے آباؤ اجداد
زمرہ:ویکی ڈیٹا سے مطابقت رکھنے والی مختصر تفصیل
زمرہ:زمانہ جاہلیت کی شخصیات
زمرہ:چھٹی صدی کی وفیات
زمرہ:مکی شخصیات
ترال

**ترال** جموں و کشمیر کے پلوامہ ضلع کا ایک قصبہ ہے۔

## جغرافیہ
ترال  پر واقع ہے۔ اس کی اوسط اونچائ 2661 میٹر 2545 فٹ ہے۔ یہ قومی شاہراہ سے دس کلومیٹر کی دوری پر واقع ہے۔ ترال اپنے قدرتی چشموں کے لیے جانا جاتا ہے۔ ترال کے کچھ متصلہ علاقے ہیں دیور، صوفیگُنڈ، مندورہ، منگہامہ، کچھمُلہ، نادر، آریپل، زوستان، نارستان، لام، ناگبیرن، امیرآباد، نائیبُک، کہلِل اور شکارگاہ 
## تاریخ
پانچ سو سال قبل ترال کا نام ترٕیہ لال (تین موتی) تھا کیونکہ یہ سارا علاقہ حضرت میر سعید علی ہمدالنیؒ نے تین موتیوں میں خریدا تھا جو بغداد سے یہاں اسلام پھیلانے آے تھے۔
## شخصیات
ترال کی سرزمین کشمیر کے کچھ مشہور اشخاص سے زرخیز رہی ہے، جن میں چند نام یوں ہے: 
ڈاکٹر ا۔ ر۔ تراگ(سابقہ ڈاریکٹر شیر کشمیر یونیورسٹی کشمیر)، ڈاکٹر جوہر قدوسی(پرافیسر اردو، مصنف اور ماہانہ الہیات اور کریسنٹ کے مدیر)، ڈاکٹر عبد الغنی آہنگر (پرافیسر اور سربراہ شعبہ سی وی ٹی ایس شیر کشمیر میڈیکل کالج سورہ )، ڈاکٹر مھمد اشرف شیکھ (رجسٹرار شیر کشمیر میڈیکل کالج بمینا سرینگر، مصنف، ایک اعلی صلاحیت کے محقق اور بہترین بال مرض کے ماہر)

زمرہ:جموں و کشمیر
زمرہ:ضلع پلوامہ کے شہر اور قصبات
زمرہ:کشمیر
زمرہ:بھارت کے شہر
یاسر الحبيب

**شیخ یاسر الحبيب** کویت کا ایک شیعہ عالم دین ہیں۔ وه کویت میں 1979ء میں پیدا ہوئے تھے اور دسمبر 2004ء میں انگلینڈ سکونت اختیار کر لی۔ انھوں نے نومبر 2003ء میں ابوبکر صدیق، عمر بن خطاب اور عائشہ بنت ابی بکر پر لعنت کی، جس كے الزام میں کویت کی حکومت نے ایک سال قید کی گرفتار کیا گیا تھا، ایک نجی محفوظ شدہ تقریر کے ایک صوتی پیغام میں ریکارڈنگ کے سلسلے میں انھوں نے ابو بكر اور عمر كو اسلام كا دشمن كہا تها۔
320x224px|تصغیر|دائیں|شیخ یاسر الحبيب

## کتابیں
* الفاحشة الوجه الآخر لعائشة
* قصة يوم العذاب

## حوالہ جات

زمرہ:1979ء کی پیدائشیں
زمرہ:بقید حیات شخصیات
زمرہ:بے وطن شخصیات
زمرہ:سنی اسلام کے نقاد
زمرہ:کویتی شیعہ
زمرہ:علمائے شیعہ
زمرہ:کویتی مذہبی رہنما
زمرہ:ناقدین دہریت
زمرہ:اکیسویں صدی کے اسلامی مسلم علما
زمرہ:مسیحیت کے نقاد
زمرہ:ویکی ڈیٹا سے مختلف مختصر وضاحت
زمرہ:جامعہ کویت کے فضلا
زمرہ:کویتی شخصیات
زمرہ:ضد شیعیت
زمرہ:آیت اللہ
قابل مطالعہ

**اقتراء** (readability) کا لفظ شمارندی دنیا میں کسی بھی شمارندی تظاہرہ (بطور خاص متصفح) پر نظر آنے والی عبارت کو پڑھنے (قرات) میں سہولت کے لیے ادا کیا جاتا ہے؛ یعنی کاغذی (طبع شدہ) اور شمارندی دونوں عبارات میں عمومی طور پر اس بات کو یوں بھی کہہ سکتے ہیں کہ بصری لحاظ سے سہل نظر آنے والی متن کی خصوصیت کو اقتراء کہا جاتا ہے۔ اقتراء لفظ قرا سے ماخوذ ہے جس سے اردو میں قرات بھی اخذ کیا جاتا ہے اور درست تلفظ میں رے کے بعد والے الف پر ہمزہ کے ساتھ تحریر کیا جاتا ہے اور اردو لغات میں بھی انھی ہجوں میں ملتا ہے لیکن چونکہ بہت سے غیر معیاری اردو نویسے الف ہمزہ کو درست ظاہر نہیں کرتے اس لیے یہاں ہمزہ الگ سے الف کے بعد لگایا گیا ہے۔ طبی اختبارات کے لحاظ سے اقتراء کی خصوصیت پڑھائی یا قرات یا خواندن کے وقت انسانی آنکھ کی حرکات، پڑھائی کی رفتار اور پڑھائی کے دوران آنکھوں پر آنے والی تھکاوت سے تعلق رکھتی ہے۔

## حوالہ جات

زمرہ:تحریر
زمرہ:تعلیم
زمرہ:سادہ انگریزی
زمرہ:مطالعہ
پرنس ولیم، ڈیوک آف کیمبرج اور کیتھرین مڈلٹن کی شادی

تصغیر|alt=Balcony snap| شہزادہ ولیم، ڈیوک آف کیمبرج اور کیتھرین مڈلٹن کی شادی بکھنگم پیلس کی بالکونی پر۔ الٹے ہاتھ پر مارگریٹاآرم اسٹرونگ اور سیدھے ہاتھ پر گریس وان کٹسم.

مورخہ 29 اپریل 2011 بروز جمعہ کو شہزادہ ولیم، ڈیوک آف کیمبرج اور کیتھرین مڈلٹن کی شادی ویسٹ منسٹر ایبی، لندن میں ہوئی۔ شہزادہ ولیم جو ملکہ الیزبتھ دؤم کے جانشین ہیں، کیٹ مڈلٹن سے 2001 میں پہلی بار سینٹ اینڈریوز یونیورسٹی میں ملے جب دونوں وہاں تعلیم حاصل کر رہے تھے۔ ان کی منگنی 20 اکتوبر 2010 میں ہوئی جس کا اعلان 16 نومبر 2010 کو ہوا۔ 

شادی کی تیاریاں اور شادی میڈیا کی توجہ کا مرکز بنی رہی اور پوری دنیا میں براہ راست دکھائی گئی اور اس کا 1981 میں ہونے والی شہرادہ ولیم کے والدین پرنس چارلس اور لیڈی ڈیانا کی شادی کی تقریب سے موازنہ کیا جا رہا ہے۔

زمرہ:مملکت متحدہ
زمرہ:ویسٹمنسٹر ایبے میں شادیاں
زمرہ:2011ء میں برطانیہ
زمرہ:خاندان ونڈسر
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:2011ء میں انگلینڈ
زمرہ:تاریخ مملکت متحدہ
زمرہ:لندن میں 2011ء
زمرہ:اپریل 2011ء کی سرگرمیاں
زمرہ:برطانوی شہنشاہیت
زمرہ:2011ء میں سیاست
زمرہ:2011ء کی سرگرمیاں
بیان القرآن

**بیان القرآن** حکیم الامت مولانا اشرف علی تھانوی کی یہ تفسیر ہے

## بیان القرآن
بیان القرآن تقریباً چھ سال کی مدت میں مکمل ہوئی اور پہلی بار 1326ھ میں "اشرف المطابع" تھانہ بھون سے طبع ہوئی،
## خصوصیات
تفسیر بیان القرآن کی خصوصیات یہ ہیں:
# قرآن مجید کا نسبتاً آسان اور سلیس ترجمہ کیا ہے جو بامحاورہ ہونے کے باوجود الفاظِ قرآنی سے بھی پوری طرح ہم آہنگ ہے،
# ترجمہ میں خالص محاورات استعمال نہیں کیے گئے ہیں؛ کیونکہ محاورات ہرجگہ ومقام کے الگ الگ ہوتے ہیں، یہ ترجمہ شاہ رفیع الدین کے ترجمہ کے قریب ہے،
# نفس ترجمہ کے علاوہ جس مضمون پر توضیح کی ضرورت تھی یاکوئی شبہ خود قرآن کے مضمون سے بظاہر پیدا ہوتا ہے اس جگہ" ف"بناکر اس کی تحقیق ووضاحت کردی گئی ہے، لطائف ونکات یاطویل وعریض حکایات وفضائل اور فقہی احکام کی تفصیلات سے تفسیر کو طویل نہیں کیا گیا ہے، # جس آیت کی تفسیر میں بہت سے اقوال مفسرین کے ہیں، ان میں جس کو ترجیح معلوم ہوئی صرف اس کو نقل کیا گیا ہے،
# خلافیات کی تفسیر میں صرف مذہب حنفی کو لیا گیا ہے اور دوسرے مذاہب بشرط ضرورت حاشیہ میں لکھ دیے گئے ہیں،
# نفعِ عوام کے ساتھ افادہ خواص کا خیال کرتے ہوئے ایک حاشیہ عربی میں بڑھادیا گیا ہے، جس میں غیر مشہور لغات، وجوہ بلاغت، مغلق تراکیب، خفی استنباط، فقہیات وکلامیات اور اسباب نزول وغیرہ پر گفتگو کی گئی ہے، یہ نہایت ہی عالمانہ تفسیر ہے اور دینی مدارس کے اساتذہ وطلبہ کے لیے بہت ہی نفع بخش ہے؛ بلکہ کہہ سکتے ہیں کہ یہ اُردو کی "جلالین" ہے۔

زمرہ:اردو تفاسیر قرآن
زمرہ:تفسیری کام
زمرہ:قرآن
زمرہ:قرآنیت
زمرہ:سنی تفاسیر
زمرہ:دیوبندی ادب
زمرہ:ویکی ڈیٹا سے مطابقت رکھنے والی مختصر تفصیل
زمرہ:سرورق سے عاری کتابیں
زمرہ:انگریزی زبان میں کتابیں
زمرہ:تراجم قرآن
زمرہ:اردو کتب
زمرہ:1908ء کی کتابیں
زمرہ:کتب فقہ حنفی
زمرہ:ماتریدی ادب
زمرہ:بیسویں صدی کی بھارتی کتابیں
زمرہ:نان فکشن بھارتی کتابیں
زمرہ:بھارتی مذہب متون
تدبر قرآن

**تدبر قرآن** امین احسن اصلاحی کی اردو تفسیر قرآن ہے۔ جو مولانا حمید الدین فراہی کے خاص شاگرد ہیں، انھوں نے اپنی تفسیر میں اپنے استاذ کی فکر پیش کرنے کی کوشش کی ہے اور مصنف کو تقریباً55سال اس کے لکھنے میں صرف ہوئے ہیں ۔
تدبر القرآن میں مصنف نے وہ قرآنی فکروفلسفہ پیش کیا ہے جو اس عہد کے چیلنج کا جواب ہے خاص طور پر نظم قرآن اور ارتباط قرآن پر زیادہ زور دیا ہے چوں کہ بعض مستشرقین کا اشکال ہے کہ قرآن کے اندر نظم نہیں ہے، کئی مفسرین نے اس جواب کا بیڑا اٹھایا، ان میں یہ تفسیر بھی ہے جو9 جلدوں میں ہے اور1403ھ میں ادارہ فاران فاؤنڈیشن سے طبع ہوئی ہے، ترجمہ وتفسیر کی زبان بہت رواں اور شگفتہ ہے ۔

ابتدا میں یہ آٹھ جلدوں میں شائع ہوئی اور اب یہ نو جلدوں میں چھپ رہی ہے۔ صاحب ’’تدبر قرآن‘‘ مولانا امین احسن اصلاحی نے اپنی تفسیر کی بنیاد مروجہ تفسیری اصولوں پر نہیں رکھی۔ ان کے نزدیک تفسیری وسائل دو طرح کے ہیں: داخلی اور خارجی۔ داخلی وسائل میں قرآن کی زبان، اس کا نظم نمایاں ہیں، جبکہ خارجی وسائل میں روایات، آثار اور تاریخ وغیرہ شامل ہیں۔

 == حوالہ جات ==

زمرہ:اردو تفاسیر قرآن
زمرہ:سنی تفاسیر
زمرہ:مقالے جن میں انگریزی زبان کا متن ہے
کوثر الخیرات

علامہ محمد اشرف سیالوی کی تالیف کردہ یہ کتاب سورہ کوثر کی جامع اردو تفسیر ہے
اس کا مکمل نام ’’کوثر الخیرات لسید السادات‘‘  ہے
زمرہ:اردو تفاسیر قرآن
تفسیر طبری

**جامع البيان في تأويل القرآن** جو تفسیر طبری کے نام سے معروف ہے، قرآن کریم کی کی ایک تفسیر ہے جسے ابن جریر طبری تصنیف کیا ہے۔
محمد بن جرير بن يزيد بن كثير بن غالب الآملي، أبو جعفر الطبري (المتوفى: 310ھ)
"جامع البیان فی تفسیر القرآن" یا "تفسیر الطبری" امام محمد بن جریر الطبری (224-310 ہجری) کی قرآن کریم کی ایک مشہور اور مستند تفسیر ہے۔ یہ کتاب اہل سنت والجماعت میں تفسیر بالمأثور کے حوالے سے اولین مراجع میں شمار کی جاتی ہے۔

## خصوصیات

1. تفسیر بالمأثور:

امام طبری ہر آیت کے بعد صحابہ کرام اور تابعین کے اقوال کو اسناد کے ساتھ ذکر کرتے ہیں، جو اسے ایک مستند تفسیر بناتا ہے۔
2. قراءات قرآنیہ:
مختلف قرآنی قراءات پر بحث کرتے ہیں اور ان میں سے کسی ایک کو ترجیح دیتے ہیں۔

3. احادیث نبویہ:

آیات کی تشریح کے لیے احادیث نبویہ کو اسناد کے ساتھ نقل کرتے ہیں۔

4. احکام فقہیہ:

آیات سے استنباط کردہ فقہی احکام کا ذکر کرتے ہیں اور مختلف فقہی مذاہب کے اقوال بھی پیش کرتے ہیں۔

5. قصص و اسراءیلیات:

تفسیر میں بعض اوقات بنی اسرائیل کی روایات (اسرائیلیات) بھی نقل کی گئی ہیں، لیکن امام طبری ان روایات کی حقیقت کو واضح کرنے کی کوشش کرتے ہیں۔
اہمیت:
یہ تفسیر قرآن فہمی کے لیے ایک بنیادی ماخذ سمجھی جاتی ہے۔ علمائے کرام اور محققین نے اس پر بہت زیادہ کام کیا ہے اور اس کی مختلف شرحیں اور تلخیصیں لکھی ہیں۔ "تفسیر الطبری" آج بھی تفسیر بالمأثور کے میدان میں ایک نمایاں اور مستند کتاب ہے۔
## حوالہ جات

زمرہ:اسلام سے متعلق کتابیں
زمرہ:ایرانی ادب
زمرہ:سنی تفاسیر
زمرہ:عربی تفاسیر قرآن
زمرہ:مقالے جن میں عربی زبان کا متن ہے
زمرہ:سرورق سے عاری کتابیں
زمرہ:دسویں صدی کی عربی کتب
مجمع البیان

**مجمع البیان** قرآن کریم کی عربی تفسیر ہے اس کے مولف فضل بن حسن الطبرسی المعروف شیخ طبرسی ہیں۔ کتاب کا مکمل نام "مَجمعُ البَیان فی تفسیرِ القُرآن" ہے۔ شیعہ دینی مدارس کے نصاب میں شامل کتاب ہے۔

## مزید دیکھیے

## حوالہ جات

زمرہ:اسلامی متون
زمرہ:دینی مدارس
زمرہ:شیعہ تفاسیر
زمرہ:شیعہ کتب
زمرہ:عربی تفاسیر قرآن
تفسیر مظہری

قاضی ثناء اللہ پانی پتی کی مبسوط عربی تفسیر قاضی ثناء اللہ پانی پتی 1730-1731ء ١١٤٣ ھ کو پانی پت میں پیدا ہوئے۔ آپ شیخ جلال الدین کبیر الاولیاء کی اولاد سے ہیں۔ قاضی ثناء اللہ پانی پتی نے سات برس کی عمر میں قرآن پاک حفظ کیا۔ اور بعد میں دوسرے علوم کی تحصیل میں مشغول رہے۔ تحصیل علم کی خاطر دہلی گئے۔ جہاں شاہ ولی اللہ محدث دہلوی سے حدیث کا علم حاصل کیا۔ قاضی ثناء اللہ پانی پتی نے شیخ محمد عابدسنامی کے ہاتھ پر بیعت کی۔ ان کے وصال کے بعد  میرزا مظہر جان جاناں سے کسبِ فیض کیا۔ علم کی تحصیل کے بعد وطن واپس آئے اور بقیہ عمر افتاء، تصنیف وتالیف اور نشر علوم میں گزاری دی۔ آپ نے پانی پت میں منصب قضاء بھی اختیار کیا اور اس بلند عہدے کا نہایت احسن طریقے سے حق ادا کیا۔ قاضی ثناء اللہ پانی پتی اپنے عہد کے عظیم فقیہ، محدث، محقق اور مفسر تھے۔ مولانا شاہ عبدالعزیز محدث دہلوی انھیں بیہقی وقت کہا کرتے تھے۔ فقہ اصول میں آپ مرتبہ اجتہاد کو پہنچے ہوئے تھے۔ تفسیر وکلام میں وتصوف میں آپ کو یدطولیٰ حاصل تھا۔ آپ کی تیس سے زائد تصانیف وتالیفات ہیں۔ ان میں مشہور تصنیف زیر تبصرہ کتاب تفسیر مظہری عربی زبان میں دس جلدوں پر مشتمل ہے۔ اس کو آپ نے اپنے مرشد مرزا مظہر جانجاناں کے نام سے منسوب کیا۔ تفسیر کا انداز محدثانہ ہے۔ یہ تفسیر قدمائے مفسرین کے اقوال اور تاویلات جدیدہ کی جامع ہے۔

## اردو ترجمہ
اردو ترجمہ کے فرائض ادارہ ضیاء المصنفین، بھیرہ شریف کے تین فضلاء نے انجام دیے اور مذکور ادارے کے پچاس سے زائد فضلاء نے اس کے مصادر کی تخریج کی۔ ضیاء القرآن پبلی کیشنز نے اسے دس جلدوں شائع کیا ہے

## وفات
مفسر کی وفات یکم رجب 125ھ مطابق **02/08/1810** ہوئی۔

## حوالہ جات

زمرہ:اٹھارہویں صدی کی ہندوستانی کتابیں
زمرہ:بھارتی مذہب متون
زمرہ:سنی تفاسیر
زمرہ:عربی تفاسیر قرآن
زمرہ:ماتریدی ادب
زمرہ:مقالے جن میں عربی زبان کا متن ہے
زمرہ:نان فکشن بھارتی کتابیں
زمرہ:کتب اہل سنت
زمرہ:اسلامی ادب
زمرہ:تفسیری کام
زمرہ:سرورق سے عاری کتابیں
ضیاء القرآن

**ضیاء القرآن** ضیاءالامت پیر محمد کرم شاہ الازہری کی تفسیر قرآن جو 3500 صفحات اور پانچ جلدوں پر مشتمل یہ تفسیر آپ نے 19 سال کے طویل عرصہ میں مکمل کی۔
## تصنیف
ابو الحسنات پیر محمد کرم شاہ الازہری کی لکھی ہوئی مستند و معروف تفسیر ہے،
## تعارف
یہ تفسیر قدرے مفصل اور معانی قرآن کے بیان میں بہت ہی واضح ہے، مصنف موصوف کی تفہیم کا انداز بڑا اچھوتا ہے، ہر سورت سے پہلے اس کا اجمالی تعارف ہے خصوصاً سورة کا زمانہ نزول، اس کا ماحول، اس کے اہم اغراض ومقاصد، اس کے مضامین کا خلاصہ اور اگر اس میں کسی سیاسی یاتاریخی واقعہ کا ذکر ہے تو اس کا پس منظر، ترجمہ میں پیراگراف کے ذریعہ لکیریں کھینچ کر اس کو سمجھانے کی کوشش کی گئی ہے، نحوی وصرفی اور لغوی مشکلات کو مستند لغات اور تفسیروں سے حل کیا گیا ہے۔ سنی مسلک کی نمائندہ تفسیر ہے اس میں دیگر کئی فرقوں کے بعض عقائد کا مدلل رد کیا گیا ہے۔
## حوالہ جات
مزید معلومات کے لیے ویب گاہ وزٹ کریں

www.ziaulquran.online

زمرہ:اردو تفاسیر قرآن
زمرہ:تراجم قرآن
زمرہ:تفسیر
زمرہ:تفسیری کام
زمرہ:بریلوی مکتب فکر کی کتابیں
زمرہ:سنی تفاسیر
تفسیر ابن کثیر

[تصغیر|[ابن کثیر]]
حافظ عماد الدین ابن کثیر شافعی دمشقیؒ متوفی 774ھ جو علامہ ابن تیمیہ کے اجل تلامذہ میں سے ہیں۔ تفسیر ابن کثیر تفسیر بالماثور پر مشتمل ہے۔ اس میں مؤلف نے مفسرین کے تفسیری اقوال کو یکجا کر دیا ہے۔ آیات کی تفسیر، احادیث مرفوعہ اور اقوال و آثار کے حوالہ سے کی ہے۔ حسب ضرورت جرح و تعدیل سے بھی کام لیا ہے۔ تفسیر کے شروع میں ایک مقدمہ ہے جس میں قرآن مجید سے متعلق علمی مباحث تحریر کیے گئے ہیں۔ مقدمہ میں پیش کردہ خیالات انھوں نے اپنے استاد ابن تیمیہ کے رسالہ اصول تفسیر سے اخذ کیے ہیں۔ ابن کثیر نے آیات کی تفسیر کرتے ہوئے *تفسیر القرآن بالقرآن* کے انداز کوبھی سامنے رکھا ہے۔ وہ قرآنی آیات کی تشریح میں دوسری آیات سے بھی استدال کرتے ہیں۔
،یہ ’’تفسیر ابن جریر‘‘ سے مستفاد اور گویا اس کا مصفی ایڈیشن ہے، محدثین کی تفاسیر میں روایت و درایت کے اعتبار سے کوئی اس تفسیر کے مقابل نہیں، ہمارے حضرت شیخ امام العصر مولانا انور شاہ کشمیرینے فرمایا: اگر کوئی کتاب کسی دوسری کتاب سے مستغنی کرنے والی ہے تو وہ تفسیر ابن کثیر ہے جو تفسیر ابن جریر سے مستغنی کرنے والی ہے۔
## حوالہ جات

زمرہ:1301ء کی پیدائشیں
زمرہ:1373ء کی وفیات
زمرہ:اثری شخصیات
زمرہ:اسلام کے مسلمان مورخین
زمرہ:اشاعرہ
زمرہ:چودہویں صدی کے مؤرخین
زمرہ:چودہوں صدی کے اسلامی مسلم علما
زمرہ:رجال شناس
زمرہ:سلطنت مملوک (مصر) کے الٰہیات دان
زمرہ:سنی تفاسیر
زمرہ:سوری علمائے اسلام
زمرہ:شوافع
زمرہ:عربی تفاسیر قرآن
زمرہ:محدثین
زمرہ:مفسرین
زمرہ:مقالے جن میں عربی زبان کا متن ہے
زمرہ:تفسیری کام
زمرہ:چودہویں صدی کی عربی کتب
زمرہ:ویکی ڈیٹا سے مطابقت رکھنے والی مختصر تفصیل
معارف القرآن (عثمانی)

**معارف القرآن** مفتی محمد شفیع عثمانی کی اردو تفسیر قرآن ہے۔ اس میں مفتی صاحب نے اپنے طور پر کوئی ترجمہ نہیں کیا، بلکہ مولانا محمود الحسن کا ترجمہ ہی اختیار کیا ہے۔ ان کے نزدیک ترجمہ تفسیر سے زیادہ نازک معاملہ ہے اور چونکہ سلف کا ترجمہ موجود ہے، اس لیے اس کی ضرورت نہیں کہ کوئی نیا ترجمہ کیا جائے۔ تفسیر میں انھوں نے سب سے پہلے لغت کے مسائل پر توجہ دی ہے، پھر خلاصۂ تفسیر کے تحت مختصراً قرآن کی تفسیر بیان کر دی ہے۔

## معارف القرآن کی چند خصوصیات
مصنف موصوف کے پیش نظر یہ تھا کہ عوام جو علمی اصلاحات سے واقف اور دقیق مضامین کے متحمل نہیں ہیں وہ بھی قرآن کریم کو اپنے حوصلے کے مطابق سمجھ سکیں، اس لیے تفسیر کو لکھتے ہوئے اس کی پوری رعایت کی گئی ہے کہ فنی اصطلاحات، دقیق بحثیں اور غیر معروف ومشکل الفاظ سے گریز کیا جائے، تفسیر میں سلف صالحین کی تفسیروں پر اعتماد کیا گیا ہے اور بے سندباتوں سے احتراز کیا گیا ہے؛ چنانچہ جگہ بہ جگہ صحابہ وتابعین کے تفسیری اقوال اور متقدمین کی تفسیری کتب سے استفادہ کرکے ان کا حوالہ بھی دیا گیا ہے۔
لطائف ومعارف کے ضمن میں متاخرین میں سے مستند مفسرین کے مضامین بھی لیے گئے ہیں، خصوصاً ایسے مضامین جو اللہ تعالی اور اس کے رسولﷺ کی عظمت ومحبت کو بڑھاتے ہوں اور ان کی وجہ سے اعمال صالحہ انجام دینے کی تحریک ہوتی ہو، متن قرآن کے ترجمہ میں حکیم الامت اشرف علی تھانوی اور شیخ الہند کے ترجموں پر اعتماد کیا گیا ہے، ترجمہ کے بعد مکمل تفسیر وتشریح سے پہلے خلاصہ تفسیر لکھ دیا گیا ہے جو اشرف علی تھانویؒ کی تفسیر بیان القرآن سے ماخوذ ہے، اسے آیات پر مختصر نوٹ کہا جا سکتا ہے کہ اگر کوئی مشغول آدمی اتنا ہی دیکھ لے تو فہم قرآن کے لیے ایک حد تک کافی ہو جائے، آخر میں آیات مندرجہ سے متعلق احکام ومسائل لکھے گئے ہیں، اس میں اس کا التزام کیا گیا ہے کہ صرف وہ احکام ومسائل لیے جائیں جو کسی نہ کسی طرح الفاظ قرآن کے تحت آتے ہوں، احکام ومسائل کا بڑا حصہ تفسیر قرطبی، احکام القرآن للجصاص، احکام القرآن لابن العربی، تفسیرات احمدیہ، تفسیرمحیط، روح المعانی، روح البیان اور بیان القرآن وغیرہ سے لیا گیا ہے، جن کے حوالہ جات بھی مذکور ہیں، تاہم نئے عہد کے بعض نئے مسائل کا بھی ذکر ہے، قرآن وحدیث اور مجتہدین کرام کے اُصول کو پیش نظر رکھا گیا ہے اور جس طرح مسائل واحکام میں متقدمین نے اپنے اپنے عہد کے فرقوں اور اس زمانہ کے مسائل کو اہمیت دی ہے۔

## حوالہ جات

زمرہ:اردو تفاسیر قرآن
زمرہ:سنی تفاسیر
زمرہ:تفسیری کام
زمرہ:دیوبندی ادب
زمرہ:سرورق سے عاری کتابیں
زمرہ:تراجم قرآن
زمرہ:اردو کتب
تفسیر حقانی

**تفسیر فتح المنّان المشھور بہ تفسیر حقّانی** ابومحمد عبدالحق حقانی 1389ھ 1969ء کی 5 جلدوں پر مشتمل اردو تفسیر قرآن نہایت عمدہ اور عالمانہ ہے۔
اس کا اصل نام " فتح المنان " ہے، مولانا عبد الحق حقانی دہلوی اس کے مؤلف ہیں اور اسی نسبت سے " تفسیر حقانی " کے نام سے معروف و مشہور ہے، اس تفسیر میں روایت کو کتاب حدیث سے اور درایت کو اس فن کے علما محققین سے جمع کیا گیا ہے، اُردو میں اصل مطلب قرآن کو واضح کیا گیا ہے، شانِ نزول میں روایتِ صحیحہ نقل کی گئی ہیں، آیات احکام میں اول مسئلہ منصوصہ کو ذکر کرکے پھر اختلاف مجتہدین اور ان کے دلائل کی وضاحت کی ہے، اعراب کی مختلف وجوہ میں سے جو مصنف کی نگاہ میں قوی تھی اس کا ذکر کیا گیا ہے، معانی اور بلاغت کے متعلق نکات قرآنیہ پر بھی گفتگو ہے، کوئی حدیث بغیر سند کتب صحاح ستہ وغیرہ کے نہ لائی گئی ہے، قصص میں جو کچھ روایت صحیحہ یاکتب سابقہ سے ثابت ہے یا خود قرآن میں جو کچھ وارد ہے اس کو بیان کر دیا ہے، آیات میں ربط پر خاص توجہ ہے، مخالفین کے شکوک وشبہات جس قدر تاریخی واقعات یامبداء ومعاد کی بابت کیے جاتے ہیں، سب کا جواب الزامی اور تحقیقی دیا گیا ہے اور نفس ترجمہ میں تفسیر کو قوسین کے درمیان لایا گیا ہے، تکرار، رطب ویابس اور کسی خاص مذہب کی تائید میں غلو سے اجتناب ہے اور مذاہب کا تقابلی مطالعہ کرنے کے بعد قرآن مجید کی حقانیت کو واضح کیا گیا ہے، بائبل اور دوسری مذہبی کتابوں سے تقابلی مطالعہ اور سرسیداحمد خان کی فکری لغزشوں پر تنبیہ اس تفسیر کا خاص موضوع ہے اور یہ تفسیر سلف کی عمدہ تفاسیر کا لب لباب اور عطر ہے۔
## تفسیر حقانی کی نمایاں خصوصیات
* 1۔ آیات میں ربط پر خاص توجہ ہے۔
* 2۔ شان نزول میں روایت صحیحہ نقل کی گئی ہیں۔
* 3۔ کوئی حدیث بغیر سند کتب صحاح ستہ وغیرہ کے نہیں لائی گئی ہے۔
* 4۔ اس تفسیر میں روایت کو کتاب حدیث سے اور درایت کو اس فن کے علما محققین سے جمع کیا گیا ہے۔
* 5۔ آیات احکام میں اول مسئلہ منصوصہ کو ذکر کرکے پھر اختلاف مجتہدین اور ان کے دلائل کی وضاحت کی ہے۔
* 6۔ اعراب کی مختلف وجوہ میں سے جو مصنف کی نگاہ میں قوی تھی اس کا ذکر کیا گیا ہے۔
* 7۔ علم معانی و بلاغت وغیرہ کی اصطلاحات اور رموز نکات اور معانی و بلاغت کے متعلق نکات قرآنیہ پر بھی گفتگو ہے۔
* 8۔ قصص میں جو کچھ روایت صحیحہ یا کتب سابقہ سے ثابت ہے یا خود قرآن میں جو کچھ وارد ہے اس کو بیان کر دیا ہے۔
* 9۔ ہر ایک آیت کے مشکل الفاظ کے معنی اور اردو میں پوری تشریح لکھنے کے بعد عام فہم تفسیر۔
* 10۔ مخالفین کے شکوک و شبہات جس قدر تاریخی واقعات یا مبداء و معاد کی بابت کیے جاتے ہیں، سب کا جواب الزامی اور تحقیقی دیا گیا ہے۔
* 11۔ تکرار، رطب و یابس اور کسی خاص مذہب کی تائید میں غلو سے اجتناب ہے اور مذاہب کا تقابلی مطالعہ کرنے کے بعد قرآن مجید کی حقانیت کو واضح کیا گیا ہے۔
* 13۔ بائبل اور دوسری مذہبی کتابوں سے تقابلی مطالعہ اور سرسید احمد خان کی فکری لغزشوں پر تنبیہ اس تفسیر کا خاص موضوع ہے۔
* 14۔ منطق و فلسفہ سے استدلال فن مناظرہ کے مباحث
* 15۔ علما کرام اور عربی دان حضرات کے لیے آیات کی تفسیر سے پہلے ترکیب نیز صرفی نحوی لغوی تشریح و تحقیق۔
* 16۔ صوفیائے کرام کے فیوضات و ملفوظات اور تصوف کے اسرار و نکات کی باریکیاں آیات کی تفسیر کے ضمن میں اپنا خاص رنگ اور روحانی اثر دکھا رہے ہیں۔
## حوالہ جات

زمرہ:اردو تفاسیر قرآن
روح المعانی

قرآن کریم کی یہ عربی تفسیر علامہ شہاب الدین محمود آلوسی بغدادی کی تصنیف ہے اس تفسیر کا مکمل نام "روح المعانی فی تفسير القرآن العظيم والسبع المثانی" ہے۔
## وجہ شہرت
علامہ آلوسی کی وجہ شہرت تفسیر’’روح المعانی فی تفسیرالقرآن العظیم و سبع مثانی‘‘ہی ہے۔ ایسی آیات جن میں اللہ تعالی کے احکامات بیان ہوئے ہیں علامہ آلوسی ؒان کی تفسیر میں بہت تفصیل سے کام لیتے ہیں اور اکابر فقہاء کی آراء اورانکاموقف پیش کرتے ہیں اور اس موقف کے حق میں یااس کے خلاف دلائل بھی لاتے ہیں۔ احکامات سے متعلق آیات کی تفسیر میں آپ کا زیادہ تر جھکاؤ شوافع کی طرف رہتاہے اور کبھی کبھی احناف کے موقف کی بھی تائید کرتے ہیں اور بہت کم مواقع پر آپ نے اپنا جداگانہ موقف بھی اختیار کیا ہے
## مجتہدانہ بصیرت
جہاں آپ کی مجتہدانہ بصیرت کا پتہ چلتاہے وہاں آپ کی حزم و احتیاط بھی سامنے آتی ہے۔ اسرائیلیات سے آپ حتی الوسع پرہیز کرتے ہیں بلکہ ان مفسرین پر حیرانی کااظہار کرتے ہیں جنھوں نے اپنی تفسیر کی بہت بڑی جگہ اسرائیلیات کے لیے میسروفراہم کر دی تھی۔ علامہ آلوسی ؒکو چونکہ علم ہیئت پر بھی عبور حاصل تھااس لیے قرآن مجید میں جہاں کہیں اجسام فلکی اوراسرارکائنات کا ذک رہے وہاں آپ کا قلم اس وقت تک کی ہیئتی تحقیقات و مشاہدات کو بھی سمیٹنے لگتاہے۔
## حسن باطن
علامہ آلوسی ؒکے تفسیری اقوال صرف و نحو اور لغت کی بحثوں سے بھرے پڑے ہیں،اگرچہ عام قاری کے لیے یہ اسلوب بعض اوقات بہت ثقالت کا باعث بن جاتاہے لیکن جہاں قانون سازی اور استنباط احکامات کا مرحلہ درپیش ہوتا ہے وہاں یہ بحثیں بہت سے چھپے ہوئے گوشوں کو بے نقاب کرتی ہیں اور اس کتاب عظیم کی گہرائی اور گیرائی سے طالب علموں کو آگاہ کرتی ہیں۔ علامہ آلوسی ؒنے قرآنی آیات کے ظاہری حسن کے ساتھ ساتھ ان کے باطنی حسن پر بھی بہت روشنی ڈالی ہے کہیں کہیں تو اس تفصیل کے ساتھ وہ قرآن مجید کے باطن میں ڈوب ڈوب جاتے ہیں کہ ان کے عالم ہونے کی بجائے صوفی ہونے کا گمان غالب آنے لگتاہے۔ علامہ آلوسی ؒنے اپنی اس تفسیر میں مسلمانوں میں موجود بعض باطل نظریات وعقائد کو تنقید کا نشانہ بنایا ہے اور ان اصلاح کی کوشش کی ہے۔

## تفاسیر سابقہ کا خلاصہ
علامہ آلوسی ؒکی اس تفسیر کو بلاتامل گذشتہ بہترین تفاسیر کا خلاصہ کہاجاسکتاہے۔ فاضل مفسرنے اپنے تفسیری اقوال میں گذشتہ تفاسیر کے خلاصے کو گویا سمیٹ کر رکھ دیا ہے،مولف نے ابوحیان، کشاف، بیضاوی اور امام رازی ؒ کی تفاسیر سے باقاعدہ اقوال نقل کیے ہیں۔ ان مفسرین کا ذکر کرتے ہوئے ان کے احترام کو بھی علامہ آلوسی ؒنے ملحوظ خاطر رکھاہے چنانچہ بیضاوی کو ’’قاضی ‘‘لکھتے ہیں اور فخرالدین رازی کو’’امام‘‘کے نام سے یاد کرتے ہیں۔ ان مفسرین کے اقتباسات نقل کرنے کے بعد ان پر آزادانہ بحث کرتے ہیں ان سے اتفاق کرتے ہیں اورکہیں کہیں ان سے اختلاف بھی کرنے لگتے ہیں اور ان اقوال کے درمیان تقابل پیش کر کے ان پر نقد بھی کرتے ہیں جبکہ حسب روایت آخر میں اپنی رائے کے ساتھ بحث کو سمیٹ لیتے ہیں۔
## حوالہ جات

زمرہ:سنی تفاسیر
زمرہ:عربی تفاسیر قرآن
تفسیر کشاف

علامہ ابو القاسم محمود بن عمرو بن احمد خوارَزمی زَمَخْشَری جاراللہ المعروف علامہ زمخشری المتوفیٰ 538ھ کی عربی تفسیر قرآن جو تفسیر کشاف کے نام سے معروف ہے اصل نام "الكشاف عن حقائق غوامض التنزيل" ہے جو 4 ضخیم جلدوں پر مشتمل ہے اس تفسیر میں علوم عربیت کو نہایت عمدہ طور پر جمع کیا گیا اگر یوں کہا جائے کہ علوم ادبیہ میں ایک سند شمار کی جاتی ہے اس کے کئی زبانوں میں تراجم ہوئے اور مندرجہ ذیل حاشیہ جات لکھے گئے
* كتاب الانتصاف لابن المنير الاسكندری (متوفی 683ھ)
* الانصاف بين الكشاف والانتصاف۔ علم الدين العراقی (متوفی 704ھ)
* حاشیۃ الطيبی الحسن بن محمد الطيبی (متوفی 713ھ)
* فتوح الغيب فی الكشف عن قناع الريب 7 جلد
* تفسير البيضاوی (متوفی 692ھ) .
* الكاف الشاف فی تحرير احاديث الكشاف ابن حجر 

## حوالہ جات

زمرہ:تفسیری کام
زمرہ:عربی تفاسیر قرآن
زمرہ:مقالے جن میں عربی زبان کا متن ہے
زمرہ:بارہویں صدی کی عربی کتب
تفسیر کبیر

**التفسیر الکبیر** امام ابو عبداللہ محمد فخر الدین رازی ولادت 544ھ وفات 606ھ کی عربی تفسیر قرآن جس کا اصل نام "مفاتیح الغیب" ہے جو امام محقق فخر الدین ابن خطیب الرازی شافعی کی تفسیر ہے۔ یہ تفسیر 32 جلدوں میں مصر سے شائع ہوئی ہے۔

مشکلاتِ قرآن میں سے کوئی مشکل ایسی نہیں مگر اس کا حل امام موصوف نے اس تفسیر میں فرمانے کی سعی نہ کی ہو۔ رازی حل مشکلات کے دریا میں غوطہ زنی کرتے ہیں اگرچہ بعض مشکلات کا وہ قابل اطمینان اور موجب قناعت حل پیش کرنے میں ظفر یاب نہیں بھی ہوتے ہیں۔

## امام رازی کا مختصر تعارف
ان کی کنیت ابو عبد اللہ اور نام محمد ہے، ان کے والد مرحوم ضیاء الدین عمر خطیب سے معروف تھے، وہ بھی بہت بڑے عالم اور صاحبِ تصنیف تھے۔ امام رازی نے 606 ہجری میں وفات پائی۔

## تفسیر کی خصوصیات
تفسیر کبیر کی اہمیت سے اہلِ علم واقف ہیں، رازی چھٹی صدی ہجری کے عالم ہیں، ان پر معقولات کا غلبہ تھا، تفسیر میں بھی وہی رنگ ہے۔ تفسیر کبیر میں مسائل کو دلائل کے ساتھ لکھا گیا ہے، آیت پر ہونے والے امکانی سوال قائم کرکے جواب تحریر کیا گیا ہے، زبان بھی کافی عمدہ ہے۔ آٹھ نو سوسال کے بعد بھی مقبولیت میں کمی نہیں آئی اور نہ اس کے مماثل کوئی دوسری تفسیر تصنیف کی جا سکی ہے۔

### ترکیب نحوی اور شان نزول پر اقوال
ہر آیت کی تفسیر، ترکیب نحوی اور شان نزول پر کثیر اقوال بیان کرتے ہیں۔

### فقہی مسائل اور قرآن کا انداز و بیان
ایت سے متعلق فقہی مسائل کو دلائل سے بیان کرتے ہیں۔ قران کے انداز و بیان کی شان و شوکت کو بیان کرتے ہیں۔

### باطل عقل پرستوں کا رد
فقہی مسائل میں شافعی مسلک کی ترجمانی ہوتی ہے۔ اس تفسیر میں معتزلہ، جبریہ، قدریہ اور رافضیہ کا بہت رد کیا گیا ہے۔ آیات کا شان نزول بیان کیا گیا ہے اور احادیث کا بھی ذکر کیا گیا ہے۔ آیات سے عمدہ اور نفیس نکات کا استنباط کیا گیا ہے۔

### آیات کے ربط اور مناسبت کا بیان
اس تفسیر میں آیات قرآنی کے باہمی ربط کی تشریح بڑے دل نشین انداز سے کی گئی ہے۔ ایات کے درمیان ربط اور مناسبت کی وجہ کو سب سے شاندار انداز میں بیان کرتے ہیں۔

## تفسیر کے مصنفین
اغلب یہی ہے کہ امام فخر الدین رازی نے سورہ فتح تک کی تفسیر خود لکھی ہے اور باقی تفسیر قاضی شہاب الدین بن خلیل الخولی الدمشقی متوفی 639ھ یا شیخ نجم الدین احمد بن محمد القمولی متوفی 777ھ نے لکھی ہے۔۔

## تراجم
**مکمل۔** مہتمم و شیخ الحدیث جامعہ اسلامیہ (لاہور) مولانا مفتی محمد خان قادری علیہ الرحمہ نے **[[فضلِ قدیر شرح تفسیر کبیر|فضلِ قدیر شرح تفسیر کبیر (لاہور: مرکز تحقیقات اسلامیہ، 2019ء)]]** کے نام سے اس تفسیر کا مکمل اردو ترجمہ کر دیا ہے مگر زیر طبع ہے۔ 

**نامکمل۔** اس کے علاوہ دو نامکمل ترجمے دار العلوم دیوبند کے کتب خانہ میں ہیں:
* مولانا خلیل احمد صاحب، اسرائیلی کا ہے، اس کا نام ’’سراجِ منیر‘‘ ہے۔
* مولانا مرزا حیرت کی سرپرستی میں شائع ہوا ہے۔

## مزید دیکھیے
تفسیر کی اقسام و کتب

## حوالہ جات

زمرہ:تفسیری کام
زمرہ:سنی تفاسیر
زمرہ:عربی تفاسیر قرآن
زمرہ:مقالے جن میں عربی زبان کا متن ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:بارہویں صدی کی عربی کتب
پاسبان یوتھ آرگنائزیشن

پاکستان میں نوجوانوں کی ایک تنظیم ہے۔ جس کے سربراہ انعام الحق اعوان ہیں اس فلاحی تنظیم نے پاکستان کے قبائلی علاقوں میں آپریشن کے نتیجے میں بے گھر ہو نے والے افراد کو ریلیف پہنچانے کے علاوہ گذشتہ برس پاکستان میں سیلاب کی تباہ شدہ علاقوں کے مکینوں کی مدد کرنے کے علاوہ خیبر پختونخوا حکومت کے اشتراک سے لوئر دیر میں نوجوانوں کے لیے اسکل ڈویلپمنٹ سنٹر بھی قائم کیا۔

زمرہ:پاکستانی تنظیمیں
آب پاشیدگی

**آب پاشیدگی** (Hydrolysis) ایک قسم کا کیمیائی تعامل جس میں پانی ہائیڈروجن اور ہائیڈراکسل روانوں (جمع روان) میں مفترق ہو کر حصہ لیتا ہے۔ اعمال حیات میں یہ تعامل بہت عام ہے مثلاً غذائی اشیاء (کاربو ہائیڈریٹ، تیل، چربی اور پروٹین ) دوران انہضام میں پانی سے خامروں (جمع خامرہ) کی موجودگی میں تحلیل ہوتی ہیں۔ نشاستہ کی تحلیل کا آخری حاصل گلوکوز ہے۔ چربی اور تیل کی آب پاشیدگی سے گلسرول (Glycerol) اور چربی والے ترشہ جات پیدا ہوتے ہیں اور پروٹین سے امائینو ترشے۔ بعض نمک آبی محلول میں آب پاشیدہ ہوتے ہیں اور بعض نہیں ہوتے۔ بعض کیمیائی تعامل میں جن میں پانی حصہ لیتا ہے لیکن اسے آب پاشیدگی قرار نہیں دیا جا سکتا جیسے دھات اور پانی کا کیمیائی تعامل جس سے اساس بنتی ہے اور ہائیڈروجن آزاد ہوتی ہے۔

زمرہ:کیمیائی تعاملات
زمرہ:ویکی ڈیٹا سے مطابقت رکھنے والی مختصر تفصیل
ابادان

تصغیر|مقامی بولنے والے کے ذریعہ عبادان زبان میں عبادان کی مختصر زبانی تاریخ۔
**اِبادان** جنوب مغربی نائجیریا کا شہر اور [//en.wikipedia.org/wiki/Oyo_State Oyo State] کا دارلحکومت جو 2006ء کے اعداد و شمار کے مطابق 1,338,659 کی آبادی پر مشتمل ہے اور اس کا رقبہ 3,080 مربع کلو میٹر ہے۔ 
1829ء میں معرض وجود میں آیا۔ اس شہر کی پہلی جامعہ یونیورسٹی آف ابادان ہے جو 1948ء میں یونیورسٹی آف لندن کی دانشگاہ یا کالج کے طور پر قائم ہوئی اور اس کی نئی عمارت کا افتتاح 1952ء میں ہوا۔ 1962ء میں اسے جامعہ کا درجہ دے دیا گیا۔

زمرہ:1829ء میں آباد ہونے والے مقامات
زمرہ:افریقا میں 1829ء کی تاسیسات
زمرہ:اویو ریاست کے آباد مقامات
زمرہ:کامنز زمرہ جس کا ربط ویکی ڈیٹا پر ہے
زمرہ:نائجیریا کے شہر
زمرہ:ویکی ڈیٹا سے مختلف مختصر وضاحت
زمرہ:نائجیریا کی ریاستیں
زمرہ:جغرافیہ
زمرہ:یونیورسٹی شہر
زمرہ:افریقہ کے آباد مقامات
زمرہ:ملکی ذیلی تقسیمات کے دارالحکومت
زمرہ:ملین آبادی کے شہر
راغب اصفہانی

**علامہ راغب اصفہانی** مشہور فقیہ، مفسر اور لغوی تھے۔

## نام
ان کا پورا نام ابو القاسم حسین بن محمد بن مفضل بن محمد ہے اصفہان میں پیدا ہوئے جس کی نسبت سے امام راغب اصفہانی کے نام سے مشہور ہیں۔
## حالات زندگی
جن کی زندگی کے مفصل حالات معلوم نہیں۔ زندگی کا بیشتر حصہ بغداد اور اصفہان میں گزارا اور قیمتی تصانیف چھوڑیں جن میں۔ ایک رسالہ میں فوائد القرآن لکھے جو اب نایاب ہے، کہتے ہیں علامہ زمخشری صاحب تفسیر کشاف نے اس سے بہت استفادہ کیا۔
امام راغب علم و فضل میں یگانۂ روزگار تھے، مؤلفِ جامع علوم و فنون ہونے کے ساتھ بلند پایہ صوفی بھی تھے اور ادب و فلسفہ، جملہ علوم میں ان کا پایہ بہت بلند تھا اور انھوں نے قرآن پاک کی ایک بہت بڑی تفسیر بھی لکھی ہے۔
## اکابرین کی نظر میں
علامہ ذہبی نے ان کا تذکرہ “ طبقات المفسرین ” میں کیا ہے اور امام سیوطی ان کو لغت و نحو کے ائمہ میں شمار کرتے ہیں، مختلف تذکروں میں حکیم، ادیب، مفسر، کی حیثیت سے ان کا تعارف کروایا ہے جس سے اندازہ ہوتا ہے کہ موصوف ہمہ فنی امام تھے اور بیک تفسیر و لغت کے امام ہونے کے ساتھ بہت بڑے حکیم اور صوفی تھے۔
## تالیفات
امام راغب کی تالیفات مندرجہ ذیل ہیں :
* 1۔ 	محاضرات الادباء
* 2۔ 	حل متشابہات القرآن
* 3۔ المفردات فی غریب القرآن
* 4۔ 	الذریعہ الی مکارم الشریعہ
* 5۔ 	درۃ التاویل فی غرۃ التنزیل
* 6۔ 	تحقیق البیان فی تاویل القرآن
* 7۔ 	افانین البلاغۃ۔
* 8۔ 	کتاب الایمان والکفر
* 9 ۔ تفصیل النشاتین
* 10۔ کتاب احتجاج القراء۔
* 11 ۔	کتاب المعانی الاکبر

## وفات
امام راغب کی وفات 502ھ – 1108ء بغداد میں ہوئی۔
## حوالہ جات

زمرہ:1100ء کی دہائی کی وفیات
زمرہ:اشاعرہ
زمرہ:بارہویں صدی کے مصنفین
زمرہ:گیارہویں صدی کے مصنفین
زمرہ:مسلم ماہرین لغت
زمرہ:مفسرین
زمرہ:شوافع
زمرہ:علمائے اہلسنت
زمرہ:ویکی ڈیٹا سے مختلف مختصر وضاحت
زمرہ:عرب سائنس دان
زمرہ:ماہرین لسانیات
زمرہ:شیعہ
زمرہ:معتزلہ
زمرہ:اصفہان کی شخصیات
زمرہ:گیارہویں صدی کے عرب مصنفین
زمرہ:بارہویں صدی کے عرب مصنفین
زمرہ:502ھ کی وفیات